internet vaartha 185 Views
మహీంద్ర వృద్ధి-మారుతి క్షీణత
న్యూఢిల్లీ : మహీంద్ర అండ్‌మహీంద్ర ఫిబ్రవరి విక్రయాల్లో 15.7శాతం వృద్దిని ప్రకటించింది. మొత్తం 44,002 వాహనాలు విక్రయించామని, గత ఏడాది 38,030 కంటే ఎక్కువేనని ప్రకటించింద.ఇ దేశీయంగా 34,918యూనిట్లనుంచి పెరిగి 18.41 శాతం వృద్ధిని సాధించామని, 41.348 యూనిట్లు విక్రయించినట్లు ప్రకటించింది. ఎగుమతులపరంగా చూస్తే 14.71శాతం క్షీణించాయి. 3112 యూనిట్లనుంచి 2654 యూనిట్లకు పడిపోయాయి. స్కార్పియో ఎక్స్‌యువి500, గ్జైలో, బొలేరో, వెరిటో 26.99శాతం వృద్ధిని సాధించి 22,612 యూనిట్లుగా ఉన్నాయి. వాణిజ్యవాహనాల పరంగాచూస్తే 16శాతం పెరిగి 13,864 యూనిట్లకు పెరిగాయి. మహీంద్ర అంచనాల ప్రకారం చూస్తే గత ఏడాది 11,945 యూనిట్లుగా ఉన్నాయి. ఇక మహీంద్ర ట్రాక్టర్ల విక్రయాలు పెరిగాయి. 12,702యూనిట్లను ఫిబ్రవరిలో విక్ర యించినట్లు ప్రకటించింది. గతఏడాది 10,267 యూనిట్లు విక్ర యిస్తే ఈఏడాది గణనీయంగా పెరిగాయని ప్రకటించింది. మొత్తం గా ఎగుమతులు దేశీయవిక్రయాలు కలిపితే 13,574యూనిట్లుగా ఉన్నాయి. మోటారుబైక్‌లపరంగా దిగ్గజంగా ఉన్న రాయల్‌ ఎన్‌ ఫీల్డ్‌ 63శాతం విక్రయాలు పెకరిగాయి. 49,156వరకూ ఉన్నట్లు కంపెనీ ప్రకటించింది. 350సిసి వాహనాలు 43,741 విక్రయించింది. 350సిసి కెపాసిటీకిపైబడిన ఇంజన్లు 5415 యూనిట్లుగా ఉన్నాయి.45శాతం పెరిగాయి. ఎగుమతులపరంగా కూడా 749 యూనిట్లనుంచి ఈ ఏడాది 1589యూనిట్లకు పెరిగాయని కంపెనీ ప్రకటించింది. ఇక హిందూజాగ్రూప్‌లోని అశోక్‌లేలాండ్‌ విక్రయాలు 25శాతం పెరిగినట్లు ప్రకటించింది. 13,403యూనిట్లు ఫిబ్రవిలో విక్రయించినట్లు అశోక్‌లేలాండ్‌ వెల్లడించింది. గత ఏడాది ఇదేనెలలో కంపెనీ 10,762 యూనిట్లు విక్రయించింది. భారీ, మధ్యతరహా వాణిజ్యవాహనాలను పరిగణనలోనికి తీసుకుంటే 31శాతం పెరిగి 10,798యూనిట్లకు పెరిగాయి. గతఏడాది 8230 నుంచి భారీవృద్ధిని సాధించాయి. తేలికపాటి వాణిజ్య వాహనాలను పరిశీలిస్తే 3శాతంపెరిగి 2532నుంచి 2695 వాహనాలకు పెరిగాయి. ఇక దేశంలోని చిన్నకార్ల దిగ్గజం మారుతిసుజుకి ఇండియా ఫిబ్రవరి విక్రయాలు క్షీణించాయి. గత ఏడాది ఇదేనెలలో 1,18,551యూనిట్లు విక్రయించిన కంపెనీ ఈ ఏడాది 1,17,451యూనిట్లు విక్రయించింది. కంపెనీ దేశీయ విక్రయాలు కొంత పెరిగాయి. 1,07,892 యమూనిట్లనుంచి 1,08,115యూనిట్లకు పెరిగాయి. కార్మికు ల సమ్మె కొంత ఉత్పత్తిని దెబ్బతీసింది.విడిభాగాల సరఫరాకూడా దెబ్బతిన్నది. మొత్తం ఉత్పత్తి పదివేలయూనిట్లు దెబ్బతిన్నాయని మారుతి సుజుకి ప్రకటించింది. ఇక మిని సెగ్మెంట్‌ కార్లలో ఆల్టో, వ్యాగన్‌ఆర్‌ 11.2శాతం దిగజారి 35,495యూనిట్లకు పడిపోయాయి. గతఏడాది ఇదేకాలంలో 39,988 యూనిట్లకు పెరిగింది. కాంపాక్ట్‌ సెగ్మెంట్‌లోని స్విఫ్ట్‌, ఎస్టిల్లో, రిట్జ్‌, డిజైర్‌, బాలినో వాహనాలు 42,970 వరకూ ఉన్నాయి. గత ఏడాది 42,778యూనిట్లు విక్రయించింది. ఇక యుటిలిటి వాహనాలపరంగాచూస్తే జిప్పీ, గ్రాండ్‌ విటారా, ఎర్టిగా, ఎస్‌క్రాస్‌ వంటివి 44.7శాతం పెరిగాయి. 5863యూనిట్ల నుంచి 8484కు పెరిగాయి. ఒమ్నివ్యాన్‌, ఎకోవ్యాన్‌లు 10.5శాతం పెరిగాయి. గత ఏడాది 11,301 వాహనాలు విక్రయిస్తే ఈ ఏడాది 12,482యూనిట్లు విక్రయించింది. ఎగుమతులపరంగా కూడా 12.4శాతం దిగజారాయి. 10,659 యూనిట్లు గత ఏడాది ఎగుమతిచేస్తే ఈ ఏడాది కేవలం 9336 యూనిట్లు మాత్రమే ఎగుమతిచేసినట్లు ప్రకటించింది. మిడ్‌సైజ్‌ సెడాన్స్‌ 5162 యూనిట్లను విక్రయించింది. ప్రీమియం సెడాన్‌ కిజాషి విక్రయాలు లేనేలేవు.